Diari Oficial de la Generalitat Valenciana


Sumari del DOGV 9387, del 20-07-2022 (2022/6830)

RESOLUCIÓ de 14 de juliol de 2022, de la Direcció General de LABORA Servei Valencià d'Ocupació i Formació, per la qual es declara inhàbil el mes d'agost de 2022, als efectes assenyalats en aquesta resolució.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9387

Data del DOGV
:   20-07-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/6830


Data del document
:   14-07-2022

Organisme emissor
:   Labora, Servici Valencià d'Ocupació i Formació

Tipus de document
:   Resolució

Anàlisi jurídica

RESOLUCIÓ de 14 de juliol de 2022, de la Direcció General de LABORA Servei Valencià d'Ocupació i Formació, per la qual es declara inhàbil el mes d'agost de 2022, als efectes assenyalats en aquesta resolució. [2022/6830]  
El desenvolupament dels procediments en concurrència competitiva convocats en les resolucions de 29 de desembre de 2021, de la Direcció General de LABORA-Servei Valencià d'Ocupació i Formació, per la qual s'aprova la convocatòria del programa mixt d'ocupació-formació Tallers d'ocupació, amb càrrec a l'exercici pressupostari 2022, i Resolució de 29 de desembre de 2021, de la Direcció General de LABORA-Servei Valencià d'Ocupació i Formació, per la qual s'aprova la convocatòria del programa mixt d'ocupació-formació Tallers d'ocupació per a dones, amb càrrec a l'exercici pressupostari 2022, en aplicació de l'Ordre 6/2020, de 7 de desembre, de la Conselleria d'Economia Sostenible, Sectors Productius, Comerç i Treball, exigeixen el compliment de determinats terminis en concordança amb el que estableix l'Ordre 6/2020 i en les resolucions de les convocatòries.  
  
Concretament, el resolc catorzé de totes dues resolucions estableix que «els tallers hauran d'iniciar-se en el termini de dos mesos des de la notificació de la resolució de concessió i, en tot cas, abans del 31 de desembre de 2022, i finalitzar d'acord amb la duració del projecte establida en el resolc tercer de les esmentades resolucions.»  
  
A la vista de les dificultats que comporta el compliment de l'esmentat termini durant el mes d'agost de 2022 i fent ús de les competències conferides a la Direcció General de LABORA Servei Valencià d'Ocupació i Formació en la disposició final primera de l'Ordre 6/2020, aquesta direcció general resol declarar inhàbil aquest mes a efectes exclusivament del còmput del termini de dos mesos per a l'inici dels tallers d'ocupació que figuren en el paràgraf primer del resolc catorzé de les esmentades resolucions.  
Contra aquest acte, que esgota la via administrativa, podrà interposar-se un recurs potestatiu de reposició davant aquest mateix òrgan en el termini d'un mes a partir de l'endemà de la publicació d'aquesta resolució, d'acord amb el que preveuen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé en el termini de dos mesos un recurs contenciós administratiu davant el jutjat contenciós administratiu competent, de conformitat amb el que estableix l'article 8, apartat 3, així com en l'article 46, apartat 1, tots dos de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar qualsevol altre recurs que considere oportú.  
  
  
València, 14 de juliol de 2022.- El director general de LABORA Servei Valencià d'Ocupació i Formació: Enric Nondedéu i Biosca.